Like øst for Rommen skole forsvinner den inn i en kulvert, som den kommer ut av etter 1,5 kilometer, like nordvest for Haugenstua holdeplass, mellom Østre Aker vei og jernbanen. Mellom der elva forsvinner i nord og kommer fram igjen lenger sør, har vi Rommenbekken. Rommenbekken er en kunstig bekk i utkanten av sletta som hindrer vanninnsig i søppeldeponiet i Tokerudbekkens ravinedal. Og her Tokerudbekken kommer opp igjen mellom Østre Aker vei og jernbanen, kalles bekken Fossumbekken. Den fortsetter mot sørvest og renner stort sett i friluft, bortsett fra kortere strekninger i kulvert under veier og togskinner. En halv kilometer sør for Grorud stasjon løper Fossumbekken sammen med Alna.